Diari Oficial de la Generalitat Valenciana


Sumari del DOGV 5289, del 27-06-2006 (2006/6884)

Notificació a Vicente Olivares Díaz de la sentència dictada en les actuacions del juí per separació contenciosa número 182/2005.
--------------------------------------------------------------------------------------------------------------------------------

### Dades del document

Número de DOGV
:   5289

Data del DOGV
:   27-06-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/6884


Organisme emissor
:   Jutjat de Primera Instància Número 8 de València

Tipus de document
:   Edicte

Notificació a Vicente Olivares Díaz de la sentència dictada en les actuacions del juí per separació contenciosa número 182/2005. [2006/Q6884]  
Procediment: separació contenciosa 182/2005  
Juí: separació contenciosa 182/2005  
Part demandant: Amparo Montó Ferris  
Part demandada: Vicente Olivares Díaz  
Sobre: separació contenciosa  
En el juí a què es fa referència s'ha dictat la sentència de 25 de maig de 2006, la part dispositiva de la qual, literalment, diu així:  
«Que amb l'estimació de la demanda interposada per María Amparo Montó Ferris, representada pel procurador Moisés Toca Herrera, contra Vicente Olivares Díaz, declarat en rebel·lia, declare dissolt, per causa de divorci, el matrimoni contret pels cònjuges a què es fa referència, amb tots els efectes legals, i s'acorda l'adopció de les mesures definitives següents:  
1. Els cònjuges podran viure separats, i cessa la presumpció de convivència conjugal.  
2. Queden revocats els consentiments i els poders que qualsevol dels cònjuges haja atorgat a l'altre.  
3. L'atribució de la guarda i custòdia de la filla menor del matrimoni, Marta, a sa mare, però ambdós progenitors exerciran conjuntament la pàtria potestat sobre la menor.  
4. Vicente Olivares Díaz podrà estar en la companyia de la seua filla menor d'edat en la forma que concerte amb la demandant, i en la conjuntura del desacord, la tindrà amb ell els caps de setmana alterns des de les 10.00 hores del dissabte fins a les 20.00 hores del diumenge, i la recollirà i la reintegrarà a través d'altri designat de comú acord i de manera subsidiària a través del punt de trobada.  
5. L'assignació de l'ús i gaudi del domicili conjugal, situat a València, carrer d'Alboraia, número 3, porta 6a, així com del mobiliari i aixovar domèstic que hi ha, a María Amparo Montó Ferris, que residirà en este habitatge en la companyia de la seua filla.  
L'espòs retirarà del domicili conjugal, si no ho ha fet ja, els seus objectes personals i els que li pertanyen exclusivament.  
6. Vicente Olivares Díaz contribuirà, com a prestació per aliments per la filla del matrimoni, pagant a l'esposa, per mesos anticipats i dins dels cinc primers dies de cada mes, la quantitat mensual de 280 euros. Esta suma pecuniària s'actualitzarà anualment segons la variació que experimente en relació amb l'índex de preus al consum, més la meitat de les despeses extraordinàries de la menor.  
7. Com a pensió compensatòria a favor de María Amparo Montó Ferris es fixa la quantitat de 120 euros mensuals, que haurà de pagar Vicente Olivares Díaz per mesos anticipats i dins dels cinc primers dies de cada mes, suma que s'actualitzarà anualment segons l'índex de preus al consum.  
8. S'acorda la dissolució del règim econòmic matrimonial de societat de guanys.  
Tot això sense fer una especial condemna en les costes d'este procediment.  
I una vegada siga ferma esta resolució, remeteu-ne un testimoniatge al registre civil on figure inscrit el matrimoni, per a l'anotació marginal.  
Esta és la meua sentència, que de conformitat amb el que disposen els articles 265 i 266 de la Llei Orgànica del Poder Judicial s'anotarà al llibre corresponent, i se'n portarà un testimoniatge a les actuacions originals, i que es notificarà a les parts, i fent-los saber que contra esta sentència podran preparar en este jutjat un recurs d'apel·lació, dins dels cinc dies següents a la notificació. Cosa que pronuncie, mane i firme».  
Atés el desconeixement de l'actual domicili o residència de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat per a portar a efecte la diligència de notificació.  
València, 29 de maig de 2006.. El secretari judicial: Rafael Roselló Sobrevela.